CELEX: 32021R1367
Language: bg
Date: 2021-08-06 00:00:00
Title: Регламент за изпълнение (ЕС) 2021/1367 на Комисията от 6 август 2021 година относно класирането на някои стоки в Комбинираната номенклатура

17.8.2021   
               
               
                  BG
               
               
                  Официален вестник на Европейския съюз
               
               
                  L 294/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/1367 НА КОМИСИЯТА
         от 6 август 2021 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и за всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 6 август 2021 година.
            
               
                  За Комисията
               
               Gerassimos THOMAS
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Четириколесно превозно средство с 24 V-ов електродвигател за постоянен ток, с мощност 800 W, захранван от две акумулаторни батерии по 12 V с капацитет 45 Ah. То е приблизително 65 cm широко, 125 cm дълго и 129 cm високо (при облегалката на седалката или 85 cm при сгъната надолу облегалка на седалката). Общото му тегло е приблизително 107 kg (108 kg включително батериите). Максималният товар е приблизително 130 kg.
                        Превозното средство е със следните характеристики:
                        
                                    —
                                 
                                 
                                    хоризонтална платформа, свързваща предната и задната част; платформата не може да бъде регулирана по какъвто и да е начин (например да се сгъва или накланя), за да съответства на нуждите на ползвателя,
                                 
                              
                                    —
                                 
                                 
                                    два обресорени моста, заден задвижващ мост и междуосие 820 mm,
                                 
                              
                                    —
                                 
                                 
                                    възможност за преодоляване на наклони от 130,
                                 
                              
                                    —
                                 
                                 
                                    радиус на завиване 210 mm,
                                 
                              
                                    —
                                 
                                 
                                    два комплекта надуваеми гуми (задните гуми са по-широки от предните),
                                 
                              
                                    —
                                 
                                 
                                    регулируема на височина въртяща се седалка с възможност за конфигуриране, с опори и подлакътници и нехлъзгава повърхност за краката,
                                 
                              
                                    —
                                 
                                 
                                    регулируема сгъваща се надолу кормилна колона с овална форма на кормилото,
                                 
                              
                                    —
                                 
                                 
                                    предни и задни светлини, пътепоказатели и огледала за обратно виждане.
                                 
                              На кормилната колона има и арматурно табло с превключвател, орган за управление на скоростта, бутон за клаксон, бутон за празен ход на двигателя, превключвател за мигащи светлини, превключвател за светлините, индикатор за състоянието на акумулаторната батерия и регулатор на скоростта.
                        Превозното средство разполага с два ръчно управлявани лоста за ускоряване, спиране и заден ход. Кормилното управление може да се регулира така, че да позволява управление с една ръка.
                        Има „интелигентна“ система за рекуперативно електромагнитно спиране.
                        При напълно заредени батерии превозното средство може да измине максимум 45 километра и да достига максимална скорост от приблизително 15—16 km/h.
                        Може да е снабдено с малки колела против преобръщане в задната част, пазарска кошница, държач за бастун и т.н.
                        Превозното средство може да бъде съхранявано в положение за транспортиране. Може да се използва по пътища, тротоари, пешеходни алеи, алеи в паркове, велосипедни алеи, някои пътеки в зони за отдих или в пешеходни зони (например обособени търговски зони).
                        Вж. изображението (*1).
                     
                     
                        8703 10 18 
                     
                     
                        Класирането се определя въз основа на общи правила 1 и 6 за тълкуване на Комбинираната номенклатура и на текста на кодове по КН 8703 , 8703 10  и 8703 10 18 .
                        Класирането в позиция 8713  като инвалидни колички и други превозни средства за инвалиди се изключва, тъй като превозното средство не е специално предназначено за превоз на инвалиди: то няма специални приспособления за улесняване на инвалидите.
                        Въпреки че превозното средство е проектирано така, че кормилното управление да може да се осъществява с една ръка и да има удобна въртяща се седалка с опори и нехлъзгава повърхност за краката (и може по избор да бъде оборудвано с малки колела против преобръщане), тези характеристики обективно не представляват специални приспособления, предназначени за улесняване на инвалидите (вж. също Обяснителните бележки към Комбинираната номенклатура (ОБКН) за подпозиция 8713 90 00 , Обяснителните бележки към Хармонизираната система за позиция 8713  и становище за класиране в ХС 8703.10/1).
                        Освен това превозните средства, оборудвани с отделна, регулируема кормилна колона, и тези, които достигат максимална скорост над 10 km/h, са изключени от позиция 8713  (вж. също ОБКН за подпозиция 8713 90 00 ).
                        Превозното средство се използва за превоз на хора и при представяне пред митническите органи не е разпознаваемо като превозно средство, предназначено само за инвалиди (вж. дело C-198/15  (1) въз основа на обективните му характеристики и свойства, които трябва да бъдат проверени към момента на митническото оформяне (вж. дело C-286/15  (2). Всяко последващо изменение на превозното средство след митническото оформяне не се взема под внимание, както и всяка оценка на превозното средство, която може да бъде извършена от национален орган за цели, различни от предвидените в митническото законодателство.
                        Превозното средство е от специален вид за транспорт на хора.
                        Поради това то трябва да бъде класирано в код по КН 8703 10 18  като автомобилно превозно средство, предназначено главно за транспорт на хора, подобно на превозните средства за транспорт на хора върху игрищата за голф.
                     
                  
               
            
               (*1)  Изображението е само за информация.
            
               (1)  Решение на Съда от 26 май 2016 г., Invamed Group Ltd и др. срещу Commissioners for Her Majesty’s Revenue & Customs, C-198/15, ECLI:EU:C:2016:362.
            
               (2)  Решение на Съда от 26 май 2016 г., Latvijas propāna gaze, C-286/15, ECLI:EU:C:2016:363, т. 33.